# Terminator (film)

| *Terminator* |
| --- |
| ing. The Terminator |
|  Filmin afişası |
| Janr | fantastika |
| Əsas mövzu | Zamanda səyahət, android[d], Los Anceles Polis Departamenti |
| Rejissor | Ceyms Kemeron |
| Prodüser | * Qeyl Enn Hörd[d]
 |
| Ssenari müəllifləri | Ceyms Kemeron Qeyl Enn Hörd Uilyam Uişer-kiçik |
| Baş rollarda | Arnold Şvartsenegger Maykl Bin Linda Hamilton |
| İstehsalçı | Orion Pictures |
| Distribütor | Orion Pictures[d], Netflix |
| İlk baxış tarixi | 26 oktyabr 1984 |
| Müddət | 107 dəqiqə |
| Yaş həddi |
18+ |
| Büdcə | $6.4 milyon |
| Gəlir | $78.4 milyon |
| Ölkə |  ABŞ |
| Dillər | İngilis dili İspan dili |
| İl |
1984 |
| Sonrakı film | Terminator 2: Axirət günü |
| Rəng | rəngli[d] |
| Çəkiliş yeri | Los-Anceles |
| IMDb | ID0088247 |
|  Vikianbarda əlaqəli mediafayllar |

**Terminator** (ing. The Terminator) — 1984-cü ildə istehsal olunmuş ABŞ-nin fantastik janrlı döyüş filmlərindən biridir. "Terminator" filmi 2008-ci ildə Konqres Kitabxanası tərəfindən "mədəni, tarixi və estetik olaraq mühüm film" kateqoriyasına aid edilərək, ABŞ Milli Film Arxivində mühafizə edilməsinə qərar verilmişdir.

## Məzmun

2029-cu ildə süni intellektə sahib olan "Skaynet" adlı hərbi kompüter sistemi nüvə müharibəsini törədir və robotları idarə etməyə başlayır. İnsanlar isə yalnız Con Konnor adlı şəxsə ümid bəsliyirlər. Çünki Con Konnorun sayəsində insanlar robotlara qarşı müqavimət göstərə bilmişlər. Bu səbəbdən "Skaynet" sistemi Con Konnorun anası olan Sara Konnoru öldürmək üçün keçmişə, 1984-cü il tarixinə Terminator adlı robotu göndərir. Con Konnor isə öz növbəsində Sara Konnoru qorumaq üçün Kayl Riz adlı döyüşçünü keçmişə göndərir. Onlar Los Anceles şəhərində peyda olurlar. Terminator geyim və silah əldə etmək üçün bir sıra şəxsləri öldürür. Bu müddətdə Kayl Riz geyim və silah əldə edərək, gələcəkdəki hadisələri yadına salmağa başlayır.

Sarah Konnor ofisiant vəzifəsində çalışır. Günlərin birində onunla eyni adda olan şəxsin öldürüldüyü xəbərini alır. Bir müddət sonra restoranda nahar etdiyi zaman televiziya kanallarının birində onunla eyni adlı digər şəxsin öldürüldüyünü eşidir. Bu zaman telefon köşkündə adların siyahısına nəzər yetirir. Sarah Konnor öz adı ilə eyni olan şəxslərin siyahısına diqqət yetirdikdə, adının qurbanlardan üçüncü sırada yerləşdiyini görür və bundan vahimələnir. Ardlnca Sarah Konnor naməlum şəxsin onun izlədiyini görür. Sarah Konnor "Texnuar" adlı gecə klubuna çatır və buradan polislərə zəng vurur. Terminator Sarah Konnorun yaşadığı evə gəlir. Burada Sarah Konnorun dostu Cincer Venturanı və Cincerin sevdiyi şəxs olan Mett Byukenanı öldürür. Bu zaman Terminator Sarah Konnorun daşınıq zəngini eşidir və onun yerini təyin edir. Terminator gecə klubuna çatır və Sarah Konnoru öldürmək istəyir. Bu zaman Kayl Riz ona müqavimət göstərir və Sarah Konnoru xilas edərək, buradan maşınla uzaqlaşır.

Kayl Riz ona bir sıra məlumatları bildirsə də, Sarah Konnor ona inanmır. Bu müddətdə Kayl Rizi Terminator təqib etməyə başlayır. Eyni zamanda Kayl Riz polislər tərəfindən təqib edilərək, həbs edilir. Terminator isə buradan uzaqlaşmağı bacarır. Kayl Riz həbs edilərkən, polislərə gələcəkdə baş verən hadisələr haqqında danışır. Lakin həkim Silberman, leytenant Treksler və polis Vukoviç ona şübhə yanaşır və Kayl Riz həbsxanada saxlamağa qərara gəlirlər. Bu müddətdə Terminator zədələnmiş hissələrini bərpa etməyə çalışır. Ardınca Terminator polis məntəqəsinə gələrək, bir sıra polisləri öldürür. Kayl Riz həbsxanadan qaça bilir və Sarah Konnoru götürərək, buradan uzaqlaşırlar. Kayl Riz ona aşiqdir və bu səbəbdən keçmişə göndərilməsinə razılıq bildirmişdir. Onlar arasında sevgi münasibəti yaranmağa başlayır. Bu müddətdə Terminator yenidən zədələnmiş hissələrini bərpa etməyə çalışır.

Terminator onların saxlandıqları yeri təyin edir və bura yollanır. Kayl Riz və Sarah Konnor maşınla ondan qaçmağa başlayırlar. Terminator isə motosikletlə onları təqib etməyə başlayır. Kayl Riz onun müqavimətini dəf etmək üçün partlayıcı qurğulardan istifadə edir. Lakin bu zaman ağır yaralanır. Terminator isə benzin daşıyan avtomobil ilə toqquşaraq zədələr alır. Terminator avtomobili özü idarə edərək, onları yenidən təqib edir. Bu zaman Kayl Riz avtomobilə partlayıcı qurğu qoyaraq, onu sıradan çıxarır və böyük partlayış baş verir. Kayl Riz və Sarah Konnor onun məhv olduğunu zənn edirlər. Lakin Terminator fəaliyyətini bərpa edir və onları təqib etməyə davam edir. Onlar yaxınlıqdakı "Kiberdayn Sistems" (ing. Cyberdyne Systems) kompaniyasına məxsus zavoda tərəf qaçırlar. Kayl Riz onunla mübarizə aparır qərarına gəlir. Bu zaman partlayıcı qurğudan istifadə edir. Böyük partlayış baş verir və Terminator müxtəlif hissələrə bölünür. Ayağından zədə almış Sarah Konnor Kayl Rizin öldüyünü görür. Bu zaman Terminatorun baş və yarı bədən hissəsi yenidən onu təqib etməyə başlayır. Bu zaman Sarah Konnor çətinliklə də olsa, hidravlik pressi işə salır və Terminatorun prosessoru məhv edilir. Terminatorun zərər çəkməmiş əli "Kiberdayn Sistems" əməkdaşları tərəfindən götürülür.

Sarah Konnor öz həyatı davam etməyə və övladını böyütməyə qərara gəlir. Bu səbəbdən Meksikaya yollanmağa qərara gəlir. Maşınla yolda gedərkən diktofona, Conun gələcəkdəki bu hadisələri öyrənmək üçün danışıqlarını yazmağa başlayır. Yanacaq doldurma məntəqəsində az yaşlı uşaq "Polaroid" fotoapparatı onun şəklini çəkir. Həmin fotonu gələcəkdə Con Konnor Kayl Rizə göstərəcəkdir. Sarah Konnor yola düşən zaman güclü qasırğa barədə məlumatı eşidir.

## Saundtrek

*The Terminator*| № | Başlıq | Yazar(lar) | Müddət |
| --- | --- | --- | --- |
| 1. | "The Terminator Theme" | Brad Fiedel | 4:30 |
| 2. | "Terminator Arrival" | Fiedel | 3:00 |
| 3. | "Tunnel Chase" | Fiedel | 2:50 |
| 4. | "Love Scene" | Fiedel | 1:15 |
| 5. | "Future Remembered" | Fiedel | 2:40 |
| 6. | "Factory Chase" | Fiedel | 3:50 |
| 7. | "You Can't Do That" (performed by Tané McClure & Tryanglz) | Ricky Phillips | 3:25 |
| 8. | "Burnin' in the Third Degree" (performed by Tahnee Cain & Tryanglz) | T. Cain, Mugs Cain, Dave Amato, Brett Tuggle, Phillips | 3:38 |
| 9. | "Pictures of You" (performed by Jay Ferguson & 16mm) | Jay Ferguson | 3:58 |
| 10. | "Photoplay" (performed by Tahnee Cain & Tryanglz) | T. Cain, Pug Baker, Jonathan Cain | 3:30 |
| 11. | "Intimacy" (performed by Lin Van Hek) | Van Hek, Joe Dolce | 3:40 |
| Ümumi müddət: | 35:32 |

*The Definitive Edition* 1994 remaster| № | Başlıq | Yazar(lar) | Müddət |
| --- | --- | --- | --- |
| 1. | "Theme from "The Terminator"" | Fiedel | 4:16 |
| 2. | ""The Terminator" Main Title" | Fiedel | 2:17 |
| 3. | "The Terminator's Arrival" | Fiedel | 4:57 |
| 4. | "Reese Chased" | Fiedel | 3:50 |
| 5. | "Sarah on Her Motorbike" | Fiedel | 0:38 |
| 6. | "Gun Shop/Reese in Alley" | Fiedel | 1:30 |
| 7. | "Sarah in the Bar" | Fiedel | 1:52 |
| 8. | "Tech Noir/Alley Chase" | Fiedel | 7:38 |
| 9. | "Garage Chase" | Fiedel | 6:52 |
| 10. | "Arm & Eye Surgery" | Fiedel | 3:19 |
| 11. | "Police Station/Escape from Police Station" | Fiedel | 4:49 |
| 12. | "Future Flashback/Terminator Infiltration" | Fiedel | 4:18 |
| 13. | "Conversation by the Window/Love Scene" | Fiedel | 3:45 |
| 14. | "Tunnel Chase" | Fiedel | 3:38 |
| 15. | "Death By Fire/Terminator Gets Up" | Fiedel | 3:13 |
| 16. | "Factory Chase" | Fiedel | 3:57 |
| 17. | "Reese's Death/Terminator Sits Up/"You're Terminated!"" | Fiedel | 3:28 |
| 18. | "Sarah's Destiny/The Coming Storm" | Fiedel | 3:04 |
| 19. | "Theme From "The Terminator" (August 29th, 1997, Judgement Day ReMix)" | Fiedel | 4:44 |
| Ümumi müddət: | 72:05 |

## Rollarda

| Aktyor/aktrisa | Rol | Qeydlər |
| --- | --- | --- |
| Arnold Şvartsenegger | Terminator |  |
| Linda Hamilton | Sarah Konnor |  |
| Maykl Bin | Kayl Riz |  |
| Pol Uinfeld | Ed Traksler |  |
| Lans Henriksen | Hal Vukoviç |  |
| Bess Motta | Cincer Ventura |  |
| Erl Boen | Həkim Piter Silberman |  |
| Rik Rossoviç | Mett Buşanan |  |
| Franko Kolombo | rolu yoxdur | Gələcəkdəki Terminator |
| Dik Miller | rolu yoxdur | silah satıcısı |
| Şaun Şipps | Nensi |  |
| Bill Pakston | Pank lideri |  |
| Bred Rirden | Pank |  |
| Brayan Tompson | Pank |  |

## İstinadlar

## Xarici keçidlər

Filmi izlə (azərbaycan dilində)

* *Terminator* — IMDb səhifəsi
* Terminator terminatorium.com

## Həmçinin bax

ABŞ filmlərinin siyahısı

Böyük Britaniya filmlərinin siyahısı